רמי הויברגר

רם "רמי" הויברגר (12 באוקטובר 1963 – 28 באוגוסט 2025) היה שחקן, קומיקאי ובמאי ישראלי, משחקני האופי הבולטים בישראל.

הויברגר שיחק שנים רבות בתיאטרון הקאמרי ובהבימה בתפקידים ראשיים, בין השאר במחזות "המלט", "מקבת'", "מחכים לגודו" ו"החולה המדומה". בנוסף ביים את המחזות "תמונות מחיי הנישואין" המבוסס באופן חופשי על סרט באותו שם ו"אלינג".

בין תפקידיו הידועים בטלוויזיה היו בתוכנית המערכונים "החמישייה הקאמרית" (1993–1997), בסדרה "הבורגנים" (2000–2004), בסדרה "בטיפול" (2005–2008), ובגילומו את ראש ממשלת ישראל ב"ילדי ראש הממשלה" (2011–2012).

בקולנוע גילם בין השאר את דמותו של יוסף באו בסרט "רשימת שינדלר" (1993), ואת משה דיין בסרט "גולדה" (2023). באחד מתפקידיו הידועים הוא גילם את אלון שגיב (קרמבו) בסרט הפולחן של דרור שאול "מבצע סבתא" (1999), דמות המבוססת על דמותו של טל שאול.

תחילת חייו
הויברגר נולד וגדל בתל אביב. אחיו הצעיר הוא השחקן גל הויברגר. אביו תעשיין ואימו עקרת בית. בילדותו התגרשו הוריו.

הוא למד בתיכון עירוני א' ושירת בצה"ל בחיל המשטרה הצבאית. לאחר שירותו הצבאי, למד משחק בסטודיו למשחק ניסן נתיב.

 קריירה 
 תיאטרון 
ב-1989, עם תום לימודיו, הצטרף ל, שם שיחק במחזות "מקבת'" של שייקספיר, ו"גם הוא באצילים" של מולייר.

במרץ 1990 שיחק בהצגת היחיד "תעתועון" על פי ספרו של יצחק בן-נר, שעיבד וביים אילן תורן, בפסטיבל תיאטרונטו הראשון. על משחקו במחזה זכה ב"פרס על שם נסים עזיקרי", במקום הראשון. באותה שנה השתתף בהצגה "החולה המדומה". במשך השנים הופיע בהצגות: "קן הקוקיה", "המלט", "מחכים לגודו", "גם הוא באצילים", "שלוש אחיות", "העלמה ז'ולי", "תעתועון", "חמץ", "שבעה", "השחף", "פופקורן", "שתי טיפות מים", "קופסה שחורה", "מלחמה" ו"הבוגד הקטן".

בשנת 2007 עלתה בתיאטרון הבימה ההצגה "תמונות מחיי הנישואין" בבימויו של הויברגר ובהשתתפותו. ההצגה היא עיבוד חופשי לסרטו של אינגמר ברגמן. על הבמה שיחק הויברגר לצד ליליאן ברטו. באותה שנה עלתה בתיאטרון הבימה ההצגה "אנה קארנינה", על פי לב טולסטוי, שם שיחק הויברגר לצידם של יבגניה דודינה, אלכס אנסקי, יובל סגל ועוד. בשנת 2008 עלתה הצגה נוספת בבימויו, בתיאטרון הבימה, "אלינג", עיבוד לספר של הסופר הנורווגי אינגוור אמביורנסן, בהשתתפותם של דב נבון, אורי הוכמן, קארין אופיר ועוד. בשנת 2010 הופיע באחד משני התפקידים הראשיים בהצגה "ארוחה עם אדיוט".

ב-2017 שיחק בקומדיה "חיית מחמד" מאת פרנסיס ובר בתיאטרון בית ליסין.

החל מיולי 2016 שיחק במחזה "גלנגרי גלן רוס" שעלה בתיאטרון חיפה, של המחזאי דייוויד מאמט, בעיבוד המבוסס על סרט באותו שם. בשנת 2020 שיחק במחזה "הנשים של ג'ייק" בתיאטרון חיפה מאת ניל סיימון ובבימויו של אלון אופיר.

ב-2019 שיחק בהצגה "יש רופא באולם", הפקה משותפת של תיאטרון חיפה בשיתוף התיאטרון הלאומי הבימה.

ב-2022 שיחק בהצגה "זוג" בתיאטרון בית ליסין, וב-2023 שיחק בהצגה "הדה גאבלר" בכיכובה של מגי אזרזר בתיאטרון בית ליסין.

 טלוויזיה וקולנוע 
ב-1985 שיחק בתפקיד זעיר ושימש איש תפאורה בסרט "קומפוט נעליים". בשנת 1987 שיחק במחזמר הטלוויזיוני "פיגומים", לצדם של חנה רוט, אלברט כהן ושמעון ישראלי, ובבימויו של אורי פסטר, עם מוזיקה של קובי אושרת. בשנת 1991 שיחק בסרט "שרה אהרונסון" בבימויה של אורנה בן דור.

בין השנים 1993–1997 השתתף בתוכנית המערכונים המצליחה "החמישייה הקאמרית", בה שיחק לצד קרן מור, שי אביבי, דב נבון ומנשה נוי. התוכנית הפכה את הויברגר ושאר השחקנים למפורסמים. בהמשך שיתף פעולה עם שאר שחקני התוכנית בסרט "כלבים לא נובחים בירוק" של יוחנן ארביב וארנה ארביב, וכן בסדרת הדרמה "הבורגנים" (2004-2000).

ב-1993 גילם את יוסף באו בסרטו של סטיבן ספילברג "רשימת שינדלר", וגילם את גבריאל בסרטו של חגי לוי "שלג באוגוסט" לצד שי אביבי ואביגיל אריאלי. ב-1995 גילם את נועם בסרטו של רוני ניניו "שחקנים", המספר את סיפורה של שנה אחת בחייהם של בוגרי בית ספר למשחק המחפשים את דרכם אל בימת התיאטרון.

ב-1999 גילם את סא"ל אלון שגיב ("קרמבו") בסרטו של דרור שאול "מבצע סבתא", דמות המבוססת על דמותו של טל שאול. הסרט הפך לסרט פולחן.

ב-2003 גילם את בחו, מנהיג קבוצת שודדים בסרטו של דובר קוסאשווילי "מתנה משמיים", לצד מוני מושונוב. ב-2004 שיחק בסרט הטלוויזיה "לנצח עם מיקי ברקוביץ'" בתפקיד אורן שטיינר, שחקן כדורסל לשעבר.

ב-2006 גילם את מוישה ולדמן, ניצול שואה בתל אביב של שנות ה-60, בסרטו של חנן פלד "מכתבים לאמריקה". ב-2007 גילם את עצמו בסדרת הטלוויזיה "בשורות טובות" של שי אביבי, ואת אדון ליבוביץ' בסרט "הבוגד הקטן". בנוסף גילם את אבנר במיני-סדרה של ניר ברגמן "להוציא את הכלב". ב-2008 גילם את מיכאל נוימן בסדרת הדרמה "בטיפול" לצד אסי דיין ואיילת זורר. הסדרה שודרה במשך שתי עונות.

ב-2010 החל לגלם את עידו וינר, החוקר המרכזי החדש ביחידה, בעונה השלישית של סדרת הטלוויזיה "הבורר", את תפקידו המשיך גם בעונה הרביעית. באותה שנה גילם את ראש הישיבה הרב יאיר בסדרת הטלוויזיה "חיים אחרים", שביים אריק רוטשטיין, וכן את תפקיד עודד ספרא, המאהב של נעמי (מלאני פרס), בסרט "התפרצות X" בבימויו של איתן צור. ב-2011 החל לגלם את שאול אגמון, ראש ממשלת ישראל, בסדרת הטלוויזיה "ילדי ראש הממשלה", הסדרה שודרה במשך שתי עונות.

בשנת 2014 שיחק בסרט השווייצרי "שחר" שצולם בישראל, בבריטניה ובגרמניה, ושיחק לצד שחקנים ישראלים וזרים. בשנת 2015 שיחק בסרט שביים אופיר לובל "מה כבר יכול לקרות?!" בתפקיד פקח-משנה שלום פרנקו. ובסדרה "להרוג את הסבתא" ששודרה ב-yes.

בשנת 2017 שיחק את דמותו של משה דיין בסרט הטלוויזיה "האיש שניסה למנוע מלחמה" של גדעון גנני העוסק בניסיונותיו של לוי אשכול למנוע את מלחמת ששת הימים.

ב-2018 שיחק הויברגר בסרט אין בתולות בקריות.

בשנת 2019 שיחק בסרט "בשורות טובות" שביים ארז תדמור וגם בסדרה "זה לא הגיל" בקשת 12.

בשנת 2020 גילם את דמותו של אודי אשכנזי בסדרה "נורמלי", המבוססת על דמותו של אסי דיין. באותה השנה גם שיחק בעונתה השנייה של הסדרה "שטוקהולם" ובסדרה "מנאייכ" שעלו שתיהן בכאן 11.

בשנת 2021 השתתף בסרט "הבית ברחוב פין" בתפקיד הבעלים של בית בושת.

בין השנים 2020–2023 שיחק בסדרה קופה ראשית בכאן 11. בסדרה גילם את דמותו של מנהל סניף הסופר השכן.

בשנת 2023 גילם בשנית את משה דיין בסרטו הבינלאומי של גיא נתיב "גולדה", לצד הלן מירן בתפקיד גולדה מאיר.

בשנת 2024 גילם את דמותו של מוני בסדרה "הסודות של מוני - הסיפור האמיתי". שעלתה בקשת 12, ומגוללת את שנותיו האחרונות של מנהל מכבי תל אביב מוני פנאן, ששם קץ לחייו.

 חיים אישיים 
ב-1990 החל בזוגיות עם מעצבת התאורה נועה לב ממנה יש לו שני ילדים. השניים נפרדו ב-2011, לאחר 21 שנות נישואים. ב-2011 עד 2012 היה בזוגיות עם השחקנית ריקי בליך.ב-2012 החל בזוגיות עם האמנית דנה יהלומי, השניים נישאו ב-2015. מזוגיות זו נולדו לו שני ילדים.השניים נפרדו ב-2021. התגורר בתל אביב.

בשנת 2007 נפתחה חקירה נגדו בעקבות תלונה על הטרדה מינית אשר בעקבותיה נדרש לעימות מול המאפרת שהתלוננה, לבסוף התלונה נסגרה.

ב-2024 הצגה בכיכובו, המבוססת על הסרט "מבצע סבתא", בוטלה לאחר בעיות התנהגות מתמשכות מצדו של הויברגר, ובהן אמירה פוגענית בעלת אופי מיני, שהושמעה במהלך חזרה גנרלית בנוכחות 250 איש. לא הוגשה תלונה אך מנהל התיאטרון, גדי צדקה, החליט לפטרו מהתפקיד בסיום אותה חזרה.

באפריל 2025 חשף הויברגר כי אובחן עם הפרעת מאניה דיפרסיה, וכן עם מחלת הסרטן מסוג סרקומה, ממנה נפטר ב-28 באוגוסט 2025. לאחר הספדים בתיאטרון "הבימה" הובא למנוחות בבית העלמין ירקון.

פרסים והוקרה
 1990 - פרס על שם ניסים עזיקרי
 2008 - פרס קלצ'קין לשחקן המצטיין על תפקידיו בהצגות "תמונות מחיי נישואין" ו"אנה קרנינה".
 2009 - פרס רוזנבלום לאמנויות הבמה.

פילמוגרפיה
קולנוע
 שנה סרט  תפקיד  הערות1985קומפוט נעלייםחייל 1988 חיית המלחמה  טייס משנה 1991 שרה אהרונסון אבשלום פיינברג 1993 רשימת שינדלר יוסף באו שלג באוגוסט גבריאל 1995 שחקנים נעם 1996 כלבים לא נובחים בירוק קלאודיו 1999 מבצע סבתא סא"ל אלון "קרמבו" שגיב 2003 מתנה משמיים בחו 2004 לנצח עם מיקי ברקוביץ' אורן 2006 מכתבים לאמריקה מוישה ולדמן 2007 הבוגד הקטן אדון ליבוביץ 2009 להרוג דבורה חנן (סרט קצר) 2010 התפרצות X עודד ספרא מיראל  לקוח במועדון ריקודי בטן 2012 פתיחת עונת הצייד  אבי 2014 שחר גדעון 2015 מה כבר יכול לקרות?! פקח שלום פרנקו ציפורי חול איש קעקועים 2018 אין בתולות בקריות יהודה רכבת קלה2019בשורות טובותבנצי2021הבית ברחוב פיןראובן2022הנפש הטובהעוזי2023גולדהמשה דיין

 טלוויזיה 
 שנה סדרה/תוכנית  תפקיד  הערות 1993–1997 החמישייה הקאמרית דמויות שונות 2000–2004 הבורגנים יוני 2005 מה אתה סחרוניסרט טלוויזיה 2006 משחק מכור פאנליסט אורח 2006–2007 מועדון לילה פאנליסטעונות 1–2 2007 בשורות טובות בתפקיד עצמו להוציא את הכלב אבנר 2005–2008 בטיפול מיכאל נוימן15 פרקים 2007- 2010 הכל דבש רון חרמון11 פרקים 2008 באה בטוב יו"ר עמותת יד ליד 2009 ניסן נתיב - אמנות החיים בתפקיד עצמוסרט טלוויזיה 2010 חיים אחרים הרב יאיר 2010–2014 הבורר עידו וינרעונות 3–4 2011–2012 ילדי ראש הממשלה שאול אגמון18 פרקים 2014–2015 משפחה טובה אוהד רשפון 2015 להרוג את הסבתא שאול זליג5 פרקים 2017 האיש שניסה למנוע מלחמה משה דייןסרט טלוויזיה 2019 - 2020 זה לא הגיל שמוליק20 פרקים2020סטוקהולםעו"ד חיים רינסקי2020נורמליאודי אשכנזי8 פרקים2020 - 2022מנאייכשאול כץ8 פרקים2020 - 2023קופה ראשיתאורן קושתאי4 פרקים2024הסודות של מונימוני פנאןסרט טלוויזיה

 קישורים חיצוניים 

 רמי הויברגר, באתר תיאטרון חיפה








הערות שוליים

קטגוריה:שחקני תיאטרון ישראלים
קטגוריה:שחקני קולנוע וטלוויזיה ישראלים
קטגוריה:במאי תיאטרון ישראלים
קטגוריה:תל אביב-יפו: אישים
קטגוריה:בדרנים ישראלים
קטגוריה:החמישייה הקאמרית
קטגוריה:קומיקאים יהודים ישראלים
קטגוריה:מגישי ציפורי לילה
קטגוריה:זוכי פרס רוזנבלום
קטגוריה:בוגרי הסטודיו למשחק ניסן נתיב
קטגוריה:זוכי פרס קלצ'קין
קטגוריה:בוגרי תיכון עירוני א' (תל אביב)
קטגוריה:זוכי פרס פינקל
קטגוריה:שחקני התיאטרון הקאמרי
קטגוריה:מתמודדים עם מגבלה נפשית: ישראלים
קטגוריה:ישראלים שנולדו ב-1963
קטגוריה:ישראלים שנפטרו ב-2025
קטגוריה:ישראלים שנפטרו מסרטן
קטגוריה:אישים הקבורים בבית הקברות ירקון